Richard A. Jones (ffisegwr)

Ffisegydd o Gymru yw Richard Anthony Lewis Jones FRS (ganwyd 1961). Bu'n athro ym Mhrifysgol Sheffield hyd 2020 cyn symud i Brifysgol Manceinion, ble mae hyd heddiw'n Athro mewn Ffiseg ac yn Rhag Is-ganghellor. Treuliodd rhan o'i blentyndod yn byw ym Mhwllheli gyda'i fam a'i rhieni, ym 1967.

 Addysg 
Fe'i haddysgwyd yng Ngholeg Denstone a Choleg y Santes Catrin, Caergrawnt, ble y safodd Tripos mewn Gwyddorau Naturiol a derbyn Baglor mewn Celfyddydau ym maes Ffiseg ym 1983. Parhaodd i astudio ym Mhrifysgol Caergrawnt, ble y derbyniodd doethuriaeth mewn trylediad mewn cyfuniadau polymer.

 Gyrfa ac ymchwil 
Wedi cyfnod o ymchwil ôl-ddoethurol ym Mhrifysgol Cornell, fe'i benodwyd yn ddarlithydd ym Mhrifysgol Caergrawnt yn Labordy Cavendish ac ym 1998 fe'i penodwyd yn athro ym Mhrifysgol Sheffield.

Maes ymchwil Jones yw ffiseg polymerau a bio-polymerau ar arwynebau a rhyngwynebau, gyda goblygiadau ar gyfuniadau polymer. Arloesodd yn nefnydd o ddulliau pelydr ïon i astudio arwahanu un gydran i wyneb cyfuniad. Yn ei dro, arweiniodd hyn at arbrofion ar ledu tonnau capilari rhyngwynebau, gan ddefnyddio adlewyrchedd niwtronau. Mae ei arbrofion ar drwch-dibyniaeth trawsnewidiadau gwydr mewn ffilmiau tenau, wedi ysgogi maes ymchwil newydd. Ymestyn ei astudiaethau i ddadnatureiddio proteinau ar ryngwynebau, gan ddangos sut mae hydroffiligrwydd arwyneb yn cael effaith gref, gyda goblygiadau ar gyfer problemau yn amrywio o faeddu i afiechyd.

Yn 2018, yr oedd yn gyd-awdur The Biomedical Bubble gyda James Wilsdon , a oedd yn dadlau bod angen mwy o amrywiaeth o flaenoriaethau, gwleidyddiaeth, lleoedd a phobl ar Ymchwil ac Arloesedd y Deyrnas Unedig (UKRI).

Yn 2020, symudodd i Fanceinion.

 Gwobrau ac anrhydeddau 
Etholwyd Jones yn Gymrawd y Gymdeithas Frenhinol (FRS) yn 2006 am "gyfraniadau sylweddol i wella gwybodaeth naturiol".

Yn 2008 enillodd Fedal a Gwobr David Tabor y Sefydliad Ffiseg.

 Cyfeiriadau 

Categori:Genedigaethau 1961
Categori:Ffisegwyr o Gymru